Etter å ha kommet på tredjeplass i Melodifestivalen 1973 med «Ring Ring», inviterte Sveriges Radio ABBA til å delta igjen i Melodifestivalen 1974. Etter å ha vurdert flere låter, blant andre «Hasta Mañana», falt valget på «Waterloo». Innspillingen av låten startet i Stockholm i desember 1973, og en tidlig demoinnspilling av sangen hadde arbeidstittelen «Honey Pie», men Stikkan Andersson byttet tittelen til «Waterloo» etter å funnet navnet i en sitatbok.